Արձակ բանաստեղծություն

Արձակ բանաստեղծություն, քնարական բովանդակություն և արձակ ձև ունեցող ստեղծագործություն։ Արձակ բանաստեղծության մեջ սյուժեն կամ իսպառ բացակայում է կամ գծագրվում է սոսկ ակնարկների ձևով։ Արձակ բանաստեղծությունն ու պոեմը անվանում են նաև արձակ քնարերգություն։ Դրանք համեմատաբար նոր գրական ձևեր են. սկիզբ են առնում 19-րդ դարից։ Համաշխարհային ճանաչում ունեն Ի. Ս. Տուրգենևի «Արձակ բանաստեղծությունները», Շարլ Բոդլերի «Փոքրիկ արձակ պոեմները»։ Հայ գրականության մեջ արձակ բանաստեղծության փայլուն օրինակ են Ավ. Իսահակյանի «Արձակ պոեմները» և Մ. Մեծարենցի գրեթե բոլոր արձակ ստեղծագործությունները։

Աղբյուրներ 
 Էդ. Ջրբաշյան, Հ.Մախչանյան, Գրականագիտական բառարան, էջ 36

Գրականագիտություն
Գրական ժանրեր